**projektas**

**reg. Nr. T-124**

**2.26. darbotvarkės klausimas**

**Pasvalio rajono savivaldybės taryba**

**Sprendimas**

**Dėl veiklų, kuriomis gali būti verčiamasi turint verslo liudijimą, rūšių ir fiksuoto gyventojų pajamų mokesčio dydžių 2020 metams PAtvirtinimo**

2019 m. birželio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos gyventojų pajamų mokesčio įstatymo 6 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimu Nr. 1797 „Dėl Verslo liudijimų išdavimo gyventojams taisyklių ir Veiklų, kuriomis gali būti verčiamasi turint verslo liudijimą, rūšių sąrašo“ (Lietuvos Respublikos Vyriausybės 2016 m. lapkričio 16 d. nutarimo Nr. 1146 redakcija), Valstybinės mokesčių inspekcijos prie Lietuvos Respublikos finansų ministerijos viršininko 2002 m. lapkričio 21 d. įsakymu Nr. 333 „Dėl Verslo liudijimo formos ir Veiklų, kuriomis gali būti verčiamasi turint verslo liudijimą, rūšių klasifikatoriaus patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Patvirtinti:

1.1.Veiklų, kuriomis gali būti verčiamasi turint verslo liudijimą, rūšis ir fiksuoto gyventojų pajamų mokesčio dydžius 2020 metams (pridedama).

1.2. Lengvatų, taikomų gyventojams, įsigyjantiems verslo liudijimus 2020 metams vykdomai veiklai, dydžių sąrašą (pridedama).

2. Pripažinti netekusiu galios Pasvalio rajono savivaldybės tarybos 2018 m. birželio 26 d. sprendimą Nr. T1-131 „Dėl Veiklų, kuriomis gali būti verčiamasi turint verslo liudijimą, rūšių ir fiksuoto gyventojų pajamų mokesčio dydžių 2019 metams patvirtinimo“.

3. Sprendimas įsigalioja nuo 2020 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2019-05-30, tel (8 451) 54 104

Pasvalio rajono savivaldybės tarybai

**AIŠKINAMASIS RAŠTAS**

**Dėl veiklų, kuriomis gali būti verčiamasi turint verslo liudijimą, rūšių ir fiksuoto gyventojų pajamų mokesčio dydžių 2020 metams PAtvirtinimo**

2019-05-30

Pasvalys

**1. Problemos esmė.** Valstybinė mokesčių inspekcija prie Lietuvos Respublikos finansų ministerijos 2019 m. balandžio 15 d. raštu Nr. (32.42-31-1E) RM „Dėl verslo liudijimų fiksuotų dydžių ir lengvatų 2020 metams“ prašo fiksuoto dydžio pajamų mokesčius apsvarstyti ir patvirtinti iki šių metų liepos mėn., nors 2002 m. lapkričio 19 d. Lietuvos Respublikos Vyriausybės nutarime Nr. 1797 „Dėl Verslo liudijimų išdavimo gyventojams taisyklių ir veiklų, kuriomis gali būti verčiamasi turint verslo liudijimą, rūšių sąrašo“ 3 punkte rekomenduojama savivaldybėms patvirtinti iki einamųjų metų lapkričio 10 d. Kadangi nemaža dalis gyventojų verslo liudijimus kitiems metams pageidauja įsigyti dar iki einamųjų metų gruodžio mėnesio, todėl VMI ir prašo paankstinti sprendimų priėmimą, kad galėtų tinkamai suvesti Savivaldybių tarybų sprendimų duomenis ir einamųjų metų gruodžio mėnesį užtikrintų kitų metų verslo liudijimų išdavimą.

 Lengvatų tvirtinimui naudojama Valstybinės mokesčių inspekcijos rekomenduojama naudoti Lengvatų, taikomų gyventojams, įsigyjantiems verslo liudijimus, 2020 metais vykdomai veiklai, dydžių sąrašo forma. Jei Savivaldybės taryba nenumatys taikyti jokių lengvatų, atitinkamas lengvatų dydžių sąrašas gali būti netvirtinamas. Atsižvelgiant į Lietuvos Respublikos mokesčių administravimo įstatymo 7 straipsnio nuostatas (mokesčių mokėtojų lygybės principą), lengvatos turi būti nustatytos laikantis lygiateisiškumo principo, t. y. lengvatos tam tikroms asmenų grupėms turėtų būti nustatomos vienodomis sąlygomis visiems šiai grupei priklausantiems gyventojams, vienodomis sąlygomis visoms veikloms rūšims.

 Sprendimo projekte siūlomas tvirtinti 2020 metams lengvatų dydis ir fiksuotas pajamų mokesčio dydis įsigyjant verslo liudijimus kaip ir 2019 metais.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

 Priėmus sprendimo projektą, neigiamų pasekmių nenumatoma.

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

 **6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados –** negauta**.**

PRIDEDAMA:

 1. Informacija apie verslo liudijimus.

Finansų skyriaus vedėja Dalė Petrėnienė

 PATVIRTINTA

 Pasvalio rajono savivaldybės tarybos

 2019 m. birželio d. sprendimu Nr. T1-

**LENGVATŲ, TAIKOMŲ GYVENTOJAMS ĮSIGYJANTIEMS VERSLO LIUDIJIMUS 2020 METAIS VYKDOMAI VEIKLAI, DYDŽIŲ SĄRAŠAS**

1. Lengvatų, kurios gali būti taikomos verslo liudijimus įsigyjantiems asmenims, rūšių ir jų dydžių sąrašas:

|  |  |  |
| --- | --- | --- |
| Kodas | Verslo liudijimus įsigyjantys asmenys, kuriems taikomos lengvatos | Lengvatos dydis (proc.) |
| 101 | gyventojai, sulaukę senatvės pensijos amžiaus | 30 |
| 102 | bedarbiai, registruoti teritorinėse darbo biržose | 30 |
| 103 | tėvai (įtėviai), auginantys tris ir daugiau vaikų (įvaikių) iki 18 metų taip pat vyresnių, jeigu jie mokosi pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma. | 10 |
| 104 | tėvai (motinos, įtėviai, įmotės), vieni auginantys vaiką (įvaikį) iki 18 metų arba vyresnį, jeigu jis mokosi pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine)studijų forma. | 30 |
| 105 | tėvai (įtėviai), auginantys neįgalų vaiką (įvaikį) iki 18 metų arba vyresnį neįgalų vaiką (įvaikį), kuriam nustatytas specialusis nuolatinės slaugos poreikis | 100 |
| 106 | mokiniai (studentai), jeigu jie mokosi pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma. | 50 |
| 107 | asmenys, turintys tradicinio amatininko statusą, kai įsigyja verslo liudijimą savo tradiciniam amatui | 30 |
| 108 | dirbantys (tarnaujantys) asmenys (įskaitant individualių įmonių savininkus, ūkinių bendrijų tikruosius narius, mažųjų bendrijų narius, gaunančius su darbo santykiais ar jų esmę atitinkančiais santykiais susijusių pajamų) | 0 |
| 109 | neįgalūs asmenys, kuriems nustatytas:- 0–25 procentų darbingumo lygis (nedarbingas asmuo);- sunkus neįgalumo lygis;- didelių specialiųjų poreikių lygis (kai šis asmuo yra sulaukęs senatvės pensijos amžiaus). | 100 |
| 110 | neįgalūs asmenys, kuriems nustatytas:- 30–40 procentųdarbingumo lygis (iš dalies darbingas asmuo);- vidutinis neįgalumo lygis;- vidutinių specialiųjų poreikių lygis (kai šis asmuo sulaukęs senatvės pensijos amžiaus). | 100 |
| 111 | neįgalūs asmenys, kuriems nustatytas:- 45–55 procentų darbingumo lygis (iš dalies darbingas asmuo);- lengvas neįgalumo lygis;- nedidelių specialiųjų poreikių lygis (kai šis asmuo sulaukęs senatvės pensijos amžiaus). | 100 |

2. Gyventojui, patenkančiam į kelias šiame sąraše nurodytų asmenų grupes, taikoma viena jo pasirinkta lengvata.

 PATVIRTINTA

 Pasvalio rajono savivaldybės tarybos

 2019 m. birželio d. sprendimu Nr. T1-

**VEIKLŲ, KURIOMIS GALI BŪTI VERČIAMASI TURINT VERSLO LIUDIJIMĄ, RŪŠYS IR FIKSUOTO GYVENTOJŲ PAJAMŲ MOKESČIO DYDŽIAI 2020 METAMS**

| Kodas | Veiklos rūšies pavadinimas | Ryšys su ekonominės veiklos rūšių klasifikatoriumi (2 redakcija, toliau -EVRK) | Veiklos grupė | Fiksuotas pajamų mokesčio dydis (Eur) taikomas veiklai vykdomai: |
| --- | --- | --- | --- | --- |
| neribojant veiklos teritorijos | Lietuvos Respublikoje, išskyrus Alytaus m., Kauno m., Klaipėdos m., Neringos, Palangos m., Panevėžio m., Šiaulių m., Vilniaus m. savivaldybių bei Marijampolės savivaldybės miesto teritoriją | Pasvalio rajono savivaldybės teritorijoje |
| 1 | 2 | 3 | 4 | 5 | 6 | 7 |
| 002 | Medienos ruoša, malkų gamyba, medienos ruošos paslaugų veikla, įskaitant rąstų vežimą miške  | (įeina į EVRK klases 02.20; 02.40) | paslauga | 684 | 180 | 180 |
| 003 | Prekyba tik ne maisto produktais | ( EVRK klasės 45.32; 47.82; 47.89;47.99; įeina į EVRK klasę 45.40) | prekyba | 684 | 180 | 180 |
| 004 | Prekyba | ( EVRK klasės 47.81; 47.82; 47.89; 47.99) | prekyba | 684 | 180 | 180 |
| 006 | Asmeninių ir namų ūkio reikmenų, išskyrus audiovizualinius kūrinius ir garso įrašus, nuoma | (EVRK klasės 77.21; 77.29) | paslauga | 684 | 70 | 70 |
| 007 | Kompiuteriniai žaidimai (už kiekvieną komplektą) | (įeina į EVRK klasę 62.09) | paslauga | 684 | 70 | 70 |
| 008 | Batų valymas | (įeina į EVRK klasę 96.09) | paslauga | 684 | 70 | 70 |
| 009 | Mokamųjų tualetų ir svėrimo paslaugos | (įeina į EVRK klasę 96.09) | paslauga | 684 | 70 | 70 |
| 010 | Apgyvendinimo paslaugų (kaimo turizmo paslaugos) teikimas | (įeina į EVRK klasę 55.20) | paslauga | 684 | 180 | 180 |
| 012 | Tekstilės pluoštų paruošimas ir verpimas  | (EVRK klasė 13.10) | paslauga | 684 | 70 | 70 |
| 013 | Gatavų tekstilės dirbinių gamyba  | (EVRK klasė 13.92) | gamyba | 684 | 125 | 125 |
| 014 | Drabužių siuvimas, taisymas  | (EVRK klasės 14.11–14.14; 14.19; įeina į EVRK klasę 95.29) | paslauga | 684 | 70 | 70 |
| 015 | Lagaminų, rankinių ir panašių reikmenų, balno reikmenų ir pakinktų gamyba, taisymas  | (EVRK klasė 15.12; įeina į EVRK klasę 95.23) | paslauga | 684 | 70 | 70 |
| 016 | Avalynės taisymas  | (įeina į EVRK klasę 95.23) | paslauga | 684 | 70 | 70 |
| 017 | Statybinių dailidžių ir stalių dirbinių, medinės taros, kitų medienos gaminių, čiužinių gamyba, remontas  | (EVRK klasės 16.22–16.24; 31.03; įeina į EVRK klases 16.29; 32.99; 33.19) | paslauga | 684 | 250 | 250 |
| 018 | Dirbinių iš kamštienos, šiaudų, pynimo medžiagų gamyba, vainikų, krepšelių, puokščių, šluotų, šepečių ir kita, niekur kitur nepriskirta, gamyba (išskyrus apsauginės saugos įrangos gamybą) | (EVRK klasė 32.91; įeina į EVRK klases 15.12; 16.29; 22.19; 22.29; 25.99; 30.92; 32.99) | gamyba | 684 | 70 | 70 |
| 019 | Keraminių buities ir puošybos gaminių bei dirbinių gamyba)  | (EVRK klasė 23.41) | gamyba | 684 | 70 | 70 |
| 020 | Betono, gipso ir cemento gaminių bei dirbinių gamyba ir pastatymas, akmens pjaustymas, formavimas ir apdaila, įskaitant įrašų iškalimą (išpjovimą) paminkliniuose akmenyse  | (EVRK klasė 23.69; įeina į EVRK klasę 23.70) | paslauga | 684 | 250 | 250 |
| 021 | Statybinių stalių ir dailidžių metalo dirbinių gamyba, įrankių, spynų ir vyrių gamyba, montavimas  | (EVRK klasė 25.72; įeina į EVRK klases 25.12; 25.73; 43.29; 43.32) | paslauga | 684 | 250 | 250 |
| 022 | Žemės ir miškų ūkio traktorių ir kitų žemės ir miškų ūkio mašinų remontas  | (įeina į EVRK klasę 33.12) | paslauga | 684 | 125 | 125 |
| 023 | Asmeninių ir namų ūkio reikmenų taisymas  | (EVRK klasės 95.21; 95.23; 95.25; įeina į EVRK klases 95.22; 95.29) | paslauga | 684 | 70 | 70 |
| 024 | Elektrinių buities reikmenų taisymas  | (EVRK klasė 95.21; įeina į EVRK klasę 95.22) | paslauga | 684 | 125 | 125 |
| 025 | Dirbinių iš gintaro ir jo pakaitalų gamyba  | (įeina į EVRK klasę 32.13) | gamyba | 684 | 70 | 70 |
| 026 | Žvejybos reikmenų gamyba, trūklių lervų gaudymas  | (įeina į EVRK klases 03.12; 32.30) | paslauga | 684 | 70 | 70 |
| 027 | Žvakių ir kitų liejinių iš vaško gamyba  | (įeina į EVRK klasę 32.99) | gamyba | 684 | 70 | 70 |
| 029 | Fotografavimo veikla (išskyrus fotoreporterių veiklą) | (įeina į EVRK klasę 74.20) | paslauga | 684 | 125 | 125 |
| 030 | Knygų įrišimas, apdaila  | (įeina į EVRK klasę 18.14) | paslauga | 684 | 70 | 70 |
| 031 | Kirpyklų, kosmetikos kabinetų ir salonų, soliariumų veikla  | (EVRK klasė 96.02, įeina į EVRK klasę 96.04) | paslauga | 684 | 70 | 70 |
| 032 | Muzikantų paslaugos (išskyrus koncertinę veiklą)  | (įeina į EVRK klasę 90.01) | paslauga | 684 | 125 | 125 |
| 033 | Poilsio parkų ir paplūdimių veikla, poilsinių transporto priemonių, turistinės stovyklos paslaugų teikimas ir laisvalaikio pramogų įrangos, kaip integruotos pramogų paslaugų dalies, trumpalaikė nuoma  | (įeina į EVRK klases 55.30; 93.29) | paslauga | 684 | 180 | 180 |
| 034 | Namų ūkio veikla (šeimininkavimas pobūviuose, butų tvarkymas, baldų ir kilimų valymas, vaikų priežiūra, daržų priežiūra, apželdinimas, malkų skaldymas, šiukšlių surinkimas)  | (įeina į EVRK klases 01.61; 02.20; 38.11; 56.21; 81.21; 81.30; 88;91; 96.01) | paslauga | 684 | 70 | 70 |
| 035 | Įrankių galandimas  | (įeina į EVRK klasę 25.62) | paslauga | 684 | 70 | 70 |
| 036 | Elektros variklių, generatorių, transformatorių remontas  | (įeina į EVRK klasę 33.14) | paslauga | 684 | 70 | 70 |
| 037 | Kapaviečių priežiūra ir duobkasių paslaugos  | (įeina į EVRK klasę 96.03) | paslauga | 684 | 70 | 70 |
| 038 | Krosnių, kaminų ir židinių valymas  | (įeina į EVRK klasę 81.22) | paslauga | 684 | 70 | 70 |
| 039 | Meno kūrinių restauravimas | (įeina į EVRK klasę 90.03) | paslauga | 684 | 70 | 70 |
| 040 | Stiklo išpjovimas  | (įeina į EVRK klasę 23.12) | paslauga | 684 | 70 | 70 |
| 041 | Įvairių tipų laikrodžių ir juvelyrinių dirbinių taisymas  | (EVRK klasė 95.25) | paslauga | 684 | 70 | 70 |
| 042 | Dviračių remontas  | (įeina į EVRK klasę 95.29) | paslauga | 684 | 70 | 70 |
| 043 | Apgyvendinimo paslaugų (nakvynės ir pusryčių paslaugos) teikimas  | (įeina į EVRK klases 55.20; 55.90) | paslauga | 684 | 180 | 180 |
| 044 | Šviežių ir ilgai išsilaikančių konditerijos kepinių ir pyragaičių gamyba, džiūvėsių ir sausainių gamyba  | (EVRK klasė 10.72; įeina į EVRK klasę 10.71) | gamyba | 684 | 70 | 70 |
| 045 | Kailių išdirbimas ir dažymas, kailinių gaminių ir dirbinių gamyba  | (EVRK klasė 14.20; įeina į EVRK klases 13.20; 13.91; 15.11) | paslauga | 684 | 70 | 70 |
| 046 | Megztų (trikotažinių) ir nertų medžiagų gamyba, megztų (trikotažinių) ir nertų gaminių bei dirbinių gamyba  | (EVRK klasės 14.31; 14.39; įeina į EVRK klases 13.91; 14.19) | gamyba | 684 | 70 | 70 |
| 047 | Avalynės gamyba  | (EVRK klasė 15.20; įeina į EVRK klasę 16.29) | gamyba | 684 | 70 | 70 |
| 048 | Baldų gamyba  | (EVRK klasės 31.01–31.03; 31.09; įeina į EVRK klasę 29.32) | gamyba | 684 | 180 | 180 |
| 050 | Variklinių transporto priemonių techninė priežiūra ir remontas  | (EVRK klasė 45.20; įeina į EVRK klasę 52.21) | paslauga | 684 | 250 | 250 |
| 051 | Gyvenamosios paskirties patalpų nuoma neteikiant apgyvendinimo paslaugų (kaimo turizmo paslaugos arba nakvynės ir pusryčių paslaugos) | (įeina į EVRK klases 68.20;55.20;55.90) | paslauga | 684 | 180 | 180 |
| 052 | Žuvų, mėsos ir jų gaminių rūkymas  | (įeina į EVRK klases 10.13; 10.20) | paslauga | 684 | 70 | 70 |
| 053 | Vaisių, uogų ir daržovių sulčių gamyba  | (EVRK klasė 10.32) | paslauga | 684 | 70 | 70 |
| 054 | Grūdų malimas  | (įeina į EVRK klasę 10.61) | paslauga | 684 | 70 | 70 |
| 055 | Raštinės mašinų, buhalterinių mašinų, kompiuterių ir elektroninės aparatūros priežiūra ir remontas  | (įeina į EVRK klasę 33.12; EVRK klasė 95.11) | paslauga | 684 | 125 | 125 |
| 056 | Vertimo veikla (įskaitant nedidelės apimties spausdinimą)  | (EVRK klasė 74.30; įeina į EVRK klasę 82.19) | paslauga | 684 | 125 | 125 |
| 062 | Juvelyrinių papuošalų gamyba ir taisymas  | (įeina į EVRK klases 32.12; 95.25) | paslauga | 684 | 70 | 70 |
| 063 | Dirbtinės bižuterijos gamyba  | (įeina į EVRK klasę 32.13) | gamyba | 684 | 70 | 70 |
| 064 | Filmavimas pramoginiuose renginiuose (išskyrus reportažų, informacinių laidų rengimą ir kitą žurnalistinio ar tiriamojo pobūdžio veiklą)  | (įeina į EVRK klasę 74.20) | paslauga | 684 | 125 | 125 |
| 065 | Elektros įtaisų įrengimas pastatuose bei elektros įtaisų irengimas ir remontas  | (įeina į EVRK klases 43.21; 43.22) | paslauga | 684 | 125 | 125 |
| 067 | Taikomosios dailės ir vaizduojamojo meno dirbinių gamyba  | (įeina į EVRK klasę 90.03) | gamyba | 684 | 125 | 125 |
| 068 | Audiovizualinių kūrinių ir (arba) fonogramų bet kokiose laikmenose platinimas (prekyba ir (arba) nuoma) | (įeina į EVRK klases 47.89; 47.99; 77.22) | paslauga | 684 | 70 | 70 |
| 069 | Dovanų pakavimas  | (įeina į EVRK klasę 82.92) | paslauga | 684 | 70 | 70 |
| 071 | Muzikos instrumentų taisymas  | (įeina į EVRK klasę 95.29) | paslauga | 684 | 70 | 70 |
| 073 | Vonių restauravimas  | (įeina į EVRK klasę 33.11) | paslauga | 684 | 70 | 70 |
| 074 | Siuvinėtų dirbinių gamyba ir taisymas  | (įeina į EVRK klases 13.99; 95.29) | paslauga | 684 | 70 | 70 |
| 075 | Naminių gyvūnėlių kirpimas  | (įeina į EVRK klasę 96.09) | paslauga | 684 | 70 | 70 |
| 076 | Gyvulių traukiamų transporto priemonių, valčių, laivelių (kanojų, baidarių, eldijų), plaustų gamyba  | (įeina į EVRK klases 30.12; 30.99) | gamyba | 684 | 70 | 70 |
| 077 | Trenerių veikla, jei asmuo nėra sudaręs sporto veiklos sutarties (kontrakto) | (įeina į EVRK klasę 85.51) | paslauga | 684 | 70 | 70 |
| 078 | Veislinių naminių gyvūnėlių auginimas  | (įeina į EVRK klasę 01.49) | gamyba | 684 | 70 | 70 |
| 079 | Knygų, žurnalų ir laikraščių nuoma | (įeina į EVRK klasę 77.29) | paslauga | 684 | 70 | 70 |
| 080 | Kilimų ir kiliminių gaminių taisymas  | (įeina į EVRK klasę 95.29) | paslauga | 684 | 70 | 70 |
| 081 | Diskotekos vedėjo veikla  | (įeina į EVRK klasę 90.01) | paslauga | 684 | 70 | 70 |
| 082 | Turistų gidų veikla | (įeina į EVRK klasę 79.90) | paslauga | 684 | 70 | 70 |
| 084 | Gyvulių traukiamų transporto priemonių, valčių, laivelių (kanojų, baidarių, eldijų), plaustų remontas  | (įeina į EVRK klases 33.15; 33.17 ) | paslauga | 684 | 70 | 70 |
| 085 | Statybinės miško medžiagos auginimas (sodinimas, persodinimas, atsodinimas, retinimas)  | (įeina į EVRK klasę 02.10) | paslauga | 684 | 70 | 70 |
| 086 | Miško daigynų veikla  | (įeina į EVRK klasę 02.10) | gamyba | 684 | 70 | 70 |
| 088 | Medalių, medalionų gamyba  | (įeina į EVRK klasę 32.12) | gamyba | 684 | 70 | 70 |
| 089 | Medvilninių ir lininių audinių audimas  | (įeina į EVRK klasę 13.20) | gamyba | 684 | 70 | 70 |
| 090 | Kopijavimo, šviesoraščio, teksto dauginimo veikla  | (įeina į EVRK klasę 82.19) | paslauga | 684 | 70 | 70 |
| 091 | Astrologijos veikla | (įeina į EVRK klasę 96.09) | paslauga | 684 | 70 | 70 |
| 092 | Laiptinių valymas  | (įeina į EVRK klasę 81.21) | paslauga | 684 | 70 | 70 |
| 093 | Valčių nuoma | (EVRK klasė 77.21.10) | paslauga | 684 | 70 | 70 |
| 094 | Dviračių nuoma | (EVRK klasė 77.21.30) | paslauga | 684 | 70 | 70 |
| 095 | Tekstilės, juvelyrinių dirbinių, drabužių, avalynės nuoma | (įeina į EVRK klasę 77.29) | paslauga | 684 | 70 | 70 |
| 096 | Langų valymas  | (įeina į EVRK klasę 81.21) | paslauga | 684 | 70 | 70 |
| 098 | Gelbėtojų veikla  | (įeina į EVRK klasę 93.29) | paslauga | 684 | 70 | 70 |
| 099 | Ateinančių auklių, neįgalių ir kitų asmenų priežiūros veikla  | (įeina į EVRK klases 88.10; 88.91) | paslauga | 684 | 70 | 70 |
| 100 | Kalvių (arklių kaustytojų) veikla | (įeina į EVRK klasę 01.62) | paslauga | 684 | 70 | 70 |
| 101 | Statybos baigimo apdailos ir valymo darbai  | (EVRK klasės 43.31; 43.32; 43.33; 43.34; įeina į EVRK klasę 43.39) | paslauga | 684 | 250 | 250 |
| 102 | Specialieji statybos darbai (statybvietės paruošimas, stogų dengimas, pamatų klojimas, mūrijimo, betonavimo, hidroizoliaciniai darbai, pastolių ir darbo platformų statymas ir ardymas, dūmtraukių įrengimas) | (ERVK klasės 43.12; 43.91; įeina į EVRK klasę 43.99) | paslauga | 684 | 250 | 250 |
| 103 | Kvalifikacijos tobulinimo ir papildomo mokymo veikla  | (įeina į EVRK klases 85.51; 85.52; 85.59) | paslauga | 684 | 180 | 180 |
| 104 | Vandentiekio, šildymo ir oro kondicionavimo sistemų įrengimas (išskyrus krosnių, aušinimo bokštų, dujų įrangos ir garo vamzdynų įrengimą)  | (įeina į EVRK klasę 43.22) | paslauga | 684 | 250 | 250 |
| 105 | Aplinkos tvarkymas, gatvių valymas, sniego ir ledo šalinimas  | (įeina į EVRK klasę 81.29; 81.30) | paslauga | 684 | 70 | 70 |

**Pastabos:**

1. EVRK – Ekonominės veiklos rūšių klasifikatorius.

2. Jeigu skliausteliuose nurodyta tik EVRK klasė , gyventojas gali verstis visų toje EVRK klasėje nurodytų rūšių veikla.

3. Jeigu skliausteliuose nurodyta, kad veiklos rūšis įeina į tam tikrą EVRK klasę, gyventojas gali verstis tik šiame sąraše įrašytos veiklos pavadinime nurodytos rūšies veikla, įeinančia į nurodytą EVRK klasę.

\_\_\_\_\_\_\_\_\_\_\_\_\_\_\_\_\_\_\_\_